CELEX: 32007R0324
Language: hr
Date: 2007-03-23 00:00:00
Title: Uredba Komisije (EZ) br. 324/2007 od 23. ožujka 2007. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               235
            
         32007R0324
   
               L 085/5
            
            
               SLUŽBENI LIST EUROPSKE UNIJE
            
            
               23.03.2007.
            
         
      UREDBA KOMISIJE (EZ) br. 324/2007
   od 23. ožujka 2007.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1., točku a,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da, u skladu s odredbama članka 12. stavka 6. Uredbe (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. ožujka 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 129/2007 (SL L 56, 23.2.2007., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Tri predmeta složena u komplet za maloprodaju, sastoje se od:
                        
                     
            
                
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature.
               Tri predmeta se ne smatraju „robom složenom u komplet za maloprodaju” u smislu Općeg pravila 3., točke (b), budući da zajedno ne zadovoljavaju određenu potrebu i ne služe za provođenje određene radnje.
            
         
               
                           a.
                        
                        
                           Vrećice napravljene od prozirne plastične folije s ručkom od tkanine i zatvaračem sa čičak trakom.
                        
                     
            
               4202 22 10
            
            
               Razvrstavanje se utvrđuje tekstom oznaka KN 4202, 4202 22 i 4202 22 10.
               Ovaj predmet ne razvrstava se u u poglavlje 95. zbog što pojašnjenje 1. točka (d) uz poglavlje 95. izričito isključuje sportske torbe i druge spremnike s tarifnim brojem 4202, 4303 ili 4304.
            
         
               
                           b.
                        
                        
                           knjige za djecu s papirnatim koricama i pričom koja se sastoji od 16 stranica teksta i ilustracija u boji na svakoj stranici.
                        
                     
            
               4901 99 00
            
            
               Razvrstavanje određuje tekst oznaka KN 4901 i 4901 99 00.
               Predmet nije slikovnica za djecu s tarifnim brojem 4903, budući je napisana u obliku kontinuirane pripovijetke. Razvrstava se kao knjiga na temelju tiskanog teksta.
            
         
               
                           c.
                        
                        
                           lutka koja predstavlja ljudsko biće i obučena je u odjeću koja odgovara priči u knjizi. Lutka nije pričvršćena za knjigu pa je moguće igrati se lutkom bez uporabe knjige.
                        
                     
            
               9503 00 21
            
            
               Razvrstavanje se utvrđuje tekstom oznaka KN 9503 00 i 9503 00 21.
            
         
               
                           2.
                        
                        
                           Ručna elektronička naprava, napajana baterijom, namijenjena jednom igraču, u plastičnom kućištu s LCD ekranom i dugmadi za igru.
                           Proizvod sadrži više od milijun ugrađenih brojčanih igara SUDOKU te nekoliko razina težine igre.
                           Ekran prikazuje mrežu od devet kvadrata, svaki s 3 × 3 prozorčića. Svaki prozorčić treba ispuniti tako da svaki red, stupac i kvadrat s 3 × 3 prozorčića sadrži brojke od 1 do 9 samo jednom.
                           Naprava sadrži vremenski pokazatelj koji, između ostalog, bilježi vrijeme provedeno u igri.
                        
                     
            
               9504 90 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9504, 9504 90 i 9504 90 90.
               Proizvod je igra namijenjena samo jednom igraču. Ima elektronički ekran koji predstavlja izazov za mentalne sposobnosti igrača.
               S obzirom na njegove fizičke osobine (elektronička naprava) i zbog elementa natjecateljstva (na primjer, natjecanje protiv umjetnog protivnika), predstavlja više od križaljke ili igračke s tarifnim brojem 9503.
               Stoga se proizvod razvrstava kao igra spretnosti s tarifnim brojem 9504.